Violul are loc de multe ori în timpul conflictelor armate, fiind folosit în mod sistematic ca armă de război. De exemplu în timpul Războiul Bosniac se estimează că între 20.000 și peste 50.000 de femei au fost violate. În Statutul de la Roma al Curții Penale Internaționale violența sexuală în masă pe timp de conflict armat este considerată o crimă împotriva umanității: Articolul 7 (1) stipulează: "În scopurile prezentului statut, prin crimă împotriva umanității se înțelege una dintre faptele menționate mai jos, când aceasta este comisă în cadrul unui atac generalizat sau sistematic lansat împotriva unei populații civile și în cunoștință de acest atac:(...) g) violul, sclavajul sexual, prostituția forțată, graviditatea forțată, sterilizarea forțată sau orice altă formă de violență sexuală de o gravitate comparabilă" De asemenea este definit și ca crimă de război în articolul 8(2)(xxii). Codul penal roman conține de asemenea astfel de infracțiuni: Art. 439(1)(f) și Art. 440 (1)(d).